Kalium klorida

Sebatian kimia kalium klorida (KCl) ialah suatu garam logam halida yang terdiri daripada kalium dan klorin. Dalam keadaan tulennya, sebatian ini tidak berbau dan mempunyai penampilan hablur kaca tanpa warna, dengan struktur hablur yang mudah membelah dalam tiga arah. Hablur kalium klorida bersifat kubus berpusat muka. 

Kalium klorida dahulu dikenali sebagai "muriat potasy". Nama ini kadang-kadang masih dikemukakan dalam hubungan dengan kegunaannya sebagai baja. Warna potasy berubah-ubah daripada merah jambu atau merah hingga putih bergantung pada proses pelombongan dan pemulihan yang digunakan. Analisis potasy putih, kadang-kadang dirujuk sebagai potasy terlarut, biasanya lebih tinggi dan potasy putih digunakan terutamanya untuk pembuatan baja pemula cecair. 

KCl digunakan dalam perubatan, penggunaan sains, dan pemprosesan makanan. Sebatian ini terjadi secara semula jadi sebagai galian silvit dan dalam gabungan dengan natrium klorida sebagai silvinit.

Penghasilan 
Kalium klorida boleh diekstrak dari galian-galian silvit, karnalit, and potasy dan boleh diekstrak dari air laut.

Dalam makmal, kalium klorida boleh dihasilkan melalui tindak balas kalium hidroksida, atau mana-mana garam kalium dengan asid hidroklorik.

:KOH + HCl -> KCl + H2O

Walau bagaimanapun, kalium klorida tidak biasanya dihasilkan dalam makmal disebabkan oleh kos penghasilannya yang murah apabila dihasilkan dalam bidang industri.

Kegunaan 
Kalium klorida digunakan biasanya digunakan sebagai baja untuk mengekang masalah kekurangan kalium bagi tumbuhan, selain daripada kalium sulfat.

Dalam bidang perubatan, kalium klorida diambil sebagai ubat untuk merawat hipokalemia, masalah kepekatan kalium rendah dalam darah manusia. Kalium klorida boleh diambil melalui mulut ataupun secara intravena.

Rujukan

Bacaan lanjut
 
 

Klorida logam alkali
Klorida
Mineral diet
Garam boleh makan
Baja tidak organik
Komponen suntikan maut
Halida logam
Sebatian kalium
Ubat penting Pertubuhan Kesihatan Sedunia